

**ŠIAULIŲ MIESTO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŠIAULIŲ MIESTO SAVIVALDYBĖS ADMINISTRACIJOS SUPAPRASTINTŲ VIEŠŲJŲ PIRKIMŲ TAISYKLIŲ, PATVIRTINTŲ ŠIAULIŲ MIESTO SAVIVALDYBĖS ADMINISTRACIJOS DIREKTORIAUS 2013 M. RUGSĖJO 18 D. ĮSAKYMU NR. A-1096 „DĖL ŠIAULIŲ MIESTO SAVIVALDYBĖS ADMINISTRACIJOS SUPAPRASTINTŲ VIEŠŲJŲ PIRKIMŲ TAISYKLIŲ PATVIRTINIMO“, PAKEITIMO**

2017 m. gegužės 16 d. Nr. A – 713

Šiauliai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Viešųjų pirkimų įstatymo Nr. I-1491 7 straipsnio pakeitimo įstatymu, Viešųjų pirkimų tarnybos viešai skelbiamą konsultaciją dėl informacijos apie mažos vertės pirkimus skelbimo perkančiosios organizacijos tinklalapyje ir atsižvelgdamas į tai, kad įdiegta Viešųjų pirkimų planavimo, registravimo ir valdymo programa:

1. P a k e i č i u Šiaulių miesto savivaldybės administracijos supaprastintų viešųjų pirkimų taisykles (toliau – Taisyklės), patvirtintas Šiaulių miesto savivaldybės administracijos direktoriaus 2013 m. rugsėjo 18 d. įsakymu Nr. A-1096 „Dėl Šiaulių miesto savivaldybės administracijos supaprastintų viešųjų pirkimų taisyklių patvirtinimo“, ir išdėstau 144 punktą taip:

„144. Kai pirkimą atlieka pirkimo organizatorius, pirkimo rezultatai fiksuojami Tiekėjų apklauso pažymoje (Taisyklių 2 priedas), išskyrus atvejus, kai pirkimai vykdomi naudojantis elektroniniu katalogu, prekės ar paslaugos įsigyjamos jų pardavimo vietoje ar elektroninėje parduotuvėje ir:

144.1. jei apklausos metu pirkimo organizatorius derėjosi, prie Tiekėjų apklausos pažymos pridedami derybų laiškai arba derybų protokolas: Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai;

144.2. jei apie pirkimą buvo skelbiama ir pasiūlymus buvo prašoma pateikti vokuose ar CVP IS priemonėmis, prie Tiekėjų apklauso pažymos pirkimo organizatorius prideda ir užpildytą bei pasirašytą vokų atplėšimo protokolą.“

2. N u r o d a u:

2.1. Teisės skyriaus Viešųjų pirkimų poskyrio vyr. specialistei Jolantai Nabažienei per 3 darbo dienas nuo šio įsakymo pasirašymo dienos paskelbti Taisyklių pakeitimus Centrinėje viešųjų pirkimų informacinėje sistemoje.

2.2. Savivaldybės administracijos struktūrinių padalinių vadovams susipažinti su Taisyklių pakeitimu ir supažindinti (dokumentų valdymo sistemoje @vilys) darbuotojus, kurie yra pirkimo organizatoriai.

Administracijos direktorius Antanas Bartulis